《剑州道柏》
清代·孔祥淑

绝壁过云天宇辟，盘拿两行森战戟。行人指点不敢攀，云是桓侯手植柏。

经霜傲雪风骨遒，绿柳红花皆避席。落落丹崖虽自赏，终造凤楼高百尺。

斡旋造化天无功，扶持千载寿金石。根深叶茂多庇荫，树比甘棠犹爱惜。

作者简介：孔祥淑，字齐贤，曲阜人。保山浙江巡抚刘树堂室。有《韵香阁诗草》。